אצטדיון

אצטדיון מודרני הוא מבנה בו נערכים מופעים, תחרויות ספורט ואירועים אחרים, המורכב משדה או במה המוקפים בחלקם או לגמרי במבנה שנועד לאפשר לצופים לעמוד או לשבת אל מול האירוע. ההיסטוריה של האצטדיונים השם נגזר מהמילה היוונית "סטדיון" (στάδιον), שציינה יחידת מידה שאורכה המדויק לא ידוע, ומוערך שהוא בטווח של 150–210 מטר. ברומא העתיקה, אורכה של הזירה באצטדיון היה סטדיון אחד, כך ששמה של יחידת המידה הפך לשמו של המבנה. אצטדיונים יוונים ורומים נמצאו בערים רבות בעולם העתיק. האצטדיון המודרני סוגים לאצטדיונים מקורים יש גג. הם עדיין מכונים אצטדיונים בגלל היותם גדולים דיים, ותוכננו עבור מה שנחשב "ספורט של חוץ". ישנם אצטדיונים שלהם קירוי חלקי; לאחרים ישנם גגות נעים, וכמה אפילו תוכננו עם מגרש נע. סוגיות תכנון למקצועות הספורט השונים נדרשים מגרשים בצורות שונות. על כן, אצטדיונים מסוימים מתוכננים בעיקר למקצוע ספורט יחיד בעוד אחרים מתוכננים למקצועות שונים. הרבה אצטדיונים מתוכננים להיות מגרשי כדורגל. הנפוצים מבין האצטדיונים הרב-שימושיים משלבים בין כדורגל ואתלטיקה. החסרון של מגרשים אלו הוא שהקהל מרוחק יחסית מהמגרש, בעיקר בקצותיו. סוג אחר של אצטדיונים רב-שימושיים, כמו למשל אצטדיון וומבלי, הם אצטדיונים שמשמשים גם לרוגבי ולפוטבול אמריקאי לצד כדורגל. באצטדיונים בהם מושבי הקהל מקיפים את המגרש, מקבל האצטדיון צורה אובלית. באצטדיונים בהם צד אחד פתוח, מקבל האצטדיון צורת פרסה. גודל האצטדיונים הם מבנים בעלי שטח רב שיכולים להכיל אלפי עד עשרות אלפי צופים, ובמספר אצטדיוני ענק גם למעלה מ-100,000 צופים. האצטדיון הגדול ביותר בעולם הוא אצטדיון נרנדרה מודי בהודו שמארח בעיקר משחקי קריקט ובו כ-132,000 מקומות. אצטדיון הכדורגל הגדול בעולם הוא אצטדיון האחד במאי בקוריאה הצפונית, עם 114,000 מקומות. שאר האצטדיונים שמכילים מעל מאה אלף צופים הם אצטדיוני פוטבול אמריקאי במכללות ובאוניברסיטאות הגדולות של ארצות הברית. האצטדיונים הגדולים ביותר באירופה הם אצטדיון קאמפ נואו בברצלונה (כ-99,000) ואצטדיון ומבלי באנגליה (כ-90,000), ובעבר אצטדיון האור בפורטוגל שהכיל 120,000 מקומות עמידה עד שנהרס ונבנה מחדש. בעבר האצטדיון הגדול ביותר בעולם היה המרקנה בברזיל, שבשיאו היו בו כ-200,000 מקומות עמידה, אך בגלל תקני בטיחות מספר זה הוקטן לפחות מ-80,000 בישיבה. האצטדיון הגדול ביותר בישראל הוא אצטדיון טדי בירושלים, עם תפוסה של מעל 31,700 מקומות ישיבה, ואחריו אצטדיון סמי עופר בחיפה עם כ-31,000 מקומות. בעבר החזיק בתואר זה אצטדיון רמת גן, שהכיל כ-41,000 מקומות עד לסגירתו. אסונות באצטדיון ריכוז ההמונים באצטדיונים, גרם למספר אסונות, בין היתר בגלל האווירה המיוחדת באירועים המתרחשים בהם ולעיתים בשל תכנונם וטעויות בניתוב הקהל אליהם והחוצה מהם. הידועים הם אסון הייזל ב-1985 בעת משחק גמר הגביע בין יובנטוס לבין ליברפול, אסון הילסבורו ב-1989, אסון ברדפורד סיטי ב-1985, אסון לוז'ניקי ב-1982 בו נהרגו 67 בני אדם, התפרעות האוהדים במשחק פרו-ארגנטינה ב-1964 שהביאה למותם של 318 איש, ועוד רבים. אצטדיונים בישראל בישראל קיימים אצטדיוני כדורגל כגון אצטדיון טדי בירושלים שהוקם בשנת 1991 ועבר הרחבה בשנת 1999 ושנת 2013, אצטדיון בלומפילד בתל אביב שהוקם בשנת 1962 ועבר הרחבה בשנים 2019-2016, אצטדיון סמי עופר בחיפה שהוקם בשנת 2014, אצטדיון טרנר בבאר שבע שהוקם בשנת 2015, אצטדיון נתניה בנתניה שהוקם בשנת 2012, אצטדיון המושבה בפתח תקווה שהוקם בשנת 2011. בעבר אצטדיון רמת גן שימש כאצטדיון הלאומי של ישראל עד לשנת 2013, בו נערכו בין היתר משחקי נבחרת ישראל בכדורגל, כמו גם טקס הפתיחה של המכביה. אצטדיונים מרכזיים לענפי ספורט נוספים הם אצטדיון האתלטיקה הדר יוסף בתל אביב שם מתקיימות אליפויות ישראל באתלטיקה, האצטדיון בגבעת רם שאירח את אליפות אירופה לאתלטיקה לנוער, ואצטדיון קנדה לטניס ברמת השרון שבו מתקיימים אירועי טניס חשובים כמו רוב משחקי גביע דייוויס של הנבחרת וטורניר הטניס של רמת השרון. ראו גם רשימת אצטדיוני כדורגל בישראל רשימת אצטדיוני אתלטיקה בישראל היכלי כדורסל בישראל אמפיתיאטרון אצטדיון טניס קישורים חיצוניים Footballmatch World Stadia World Stadiums The Stadium Guide Stadionwelt (אורכב 14.12.2005 בארכיון Wayback Machine) נעמה ריבה, קיצור תולדות השיגעון: איך נהפכו אצטדיוני הכדורגל למפלצות יקרות, באתר הארץ, 21 ביוני 2018 סאם דיס, הגרדיאן, המומחים חושפים: איך יוצרים את איצטדיון הכדורגל המושלם?, באתר הארץ, 24 באוקטובר 2018 עשרת האצטדיונים הגדולים בעולם עשרת האצטדיונים הגדולים באירופה אצטדיון, באתר אנציקלופדיה בריטניקה (באנגלית) היכלי הספורט הגדולים בעולם, באתר כאן – תאגיד השידור הישראלי הערות שוליים